text: নারায়ণগঞ্জ লোকাল (ট্রেন নং ২১১–২৩৮) বাংলাদেশ রেলওয়ে কর্তৃক পরিচালিত বাংলাদেশের একটি লোকাল ট্রেন। এটি ঢাকার কমলাপুর স্টেশন থেকে নারায়ণগঞ্জের নারায়ণগঞ্জ স্টেশন পর্যন্ত চলাচল করে।
  
  মাত্র ১৬ কিলোমিটার দীর্ঘ ঢাকা–নারায়ণগঞ্জ রেলপথে এই ট্রেনটি চলাচল করে নারায়ণগঞ্জ লোকাল বাংলাদেশের অন্যতম স্বল্প–দূরত্বের ট্রেন হিসেবে পরিচিত। এই ট্রেনের বিশেষত্ব হচ্ছে এতে মহিলাদের জন্য একটি সংরক্ষিত কোচ রয়েছে।
  
  সময়সূচি 
  ট্রেনটি সপ্তাহে ৬ দিন চলাচল করে। শুক্রবার এর সাপ্তাহিক ছুটি।
  
  বিরতিস্থান 
  
   গেন্ডারিয়া রেলওয়ে স্টেশন
   শ্যামপুর বড়ইতলা রেলওয়ে স্টেশন
   পাগলা রেলওয়ে স্টেশন
   ফতুল্লা রেলওয়ে স্টেশন
   চাষাঢ়া রেলওয়ে স্টেশন
  
  রোলিং স্টক 
  এই ট্রেনটিতে ২৩০০, ২৪০০, ২৫০০ বা ২৮০০ সিরিজের লোকোমোটিভ ব্যবহার করা হয়। ট্রেনটি ৭/১৪ লোডের ভেস্টিবিউলবিহীন ভ্যাকুয়াম ব্রেকের শোভন কোচে চলাচল করে।
  
  দুর্ঘটনা 
  
   ২১/০৮/২০১৬: ঢাকাগামী ২১৭ নং নারায়ণগঞ্জ লোকাল ট্রেনটি কমলাপুর স্টেশনে পৌঁছার সময় অপ্রত্যাশিতভাবে ট্রেনের গতি বেড়ে যায়, ফলে ট্রেনটির লোকোমোটিভ স্টেশন প্ল্যাটফর্মের উপরে উঠে যায়। তবে এতে কোনো হতাহতের ঘটনা ঘটেনি।
   ২৪/০৯/২০২০: নারায়ণগঞ্জগামী নারায়ণগঞ্জ লোকাল ট্রেনটি নারায়ণগঞ্জের দুই নং গেট অতিক্রম করার পর এর চারটি কোচ লাইনচ্যুত হয়। তবে এতে কোনো হতাহতের ঘটনা ঘটেনি।
   ২৬/০৯/২০২০: ঢাকাগামী ২১৫ নং নারায়ণগঞ্জ লোকাল ট্রেনটি নারায়ণগঞ্জ–চাষাঢ়ার মধ্যে লাইনচ্যুত হয়। তবে এতে কোনো হতাহতের ঘটনা ঘটেনি।
  
  তথ্যসূত্র 
  
  বিষয়শ্রেণী:বাংলাদেশের এক্সপ্রেস, মেইল, কমিউটার, লোকাল ও শাটল ট্রেন
title: নারায়ণগঞ্জ লোকাল